**Referat fra mødet i   
Folkeoplysningsrådet**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 3. maj 2016 |
| **Mødested:** | Mødelokale 620 Gothersgade 20, 7000 Fredericia |
| **Mødetidspunkt:** | Kl. 17:00 - 19:00 |
| **Medlemmer:** | Børge Larsen Christoffer Riis Svendsen Gert Due Jørgensen Jan Møller Jørgensen Jette Rosenfeldt Leif Urhøj Niels Middelbo |

Indholdsfortegnelse

7 Godkendelse af dagsorden 3

8 Budget for Folkeoplysningsområdet 2016 4

9 Fredericia Kajakklub stormskade ansøgning om tilskud 5

10 Fredericia Roklub - ansøgning om ekstraordinært lokaletilskud til renovering 7

11 Vedligeholdelse af klimaskærme ved spejderfaciliteter 9

12 Drøftelse af ny Kultur- og idrætspolitik i høring 10

13 Kommende sager til Folkeoplysningsrådet - d. 3.5.2016 11

14 Orienterende sager til Folkeoplysningsrådet d. 3.5.2016 12

# 7 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Folkeoplysningsrådet |

Sagsbeskrivelse:

Godkendelse af dagsordnen.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller, at dagsordnen godkendes.

Bilag:

Beslutning i Folkeoplysningsrådet den 03-05-2016:

Godkendt.

# 8 Budget for Folkeoplysningsområdet 2016

|  |  |  |
| --- | --- | --- |
|  | Sagsnr.:16/4 | Sagen afgøres i: Folkeoplysningsrådet |

Sagsbeskrivelse:

Folkeoplysningsområdets budget for 2016 er vedlagt som bilag, til orientering til Folkeoplysningsrådet (bilag 1).

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller, at Folkeoplysningsrådet tager budgettet for 2016 til efterretning.

Bilag:

Åben - Folkeoplysningsområdet budget 2016 - til Folkeoplysningsrådet - d. 26.4.2016

Beslutning i Folkeoplysningsrådet den 03-05-2016:

Folkeoplysningsrådet tager budget 2016 til efterretning.

# 9 Fredericia Kajakklub stormskade ansøgning om tilskud

|  |  |  |
| --- | --- | --- |
|  | Sagsnr.:16/2429 | Sagen afgøres i: Kultur- og Idrætsudvalget |

Sagsbeskrivelse:

**Anmodning om tilskud til udbedring af stormskade**

Fredericia Kajak Klub søger om tilskud til renovering af deres klubfaciliteter ved Østerstrand. Klubben søger om 135.600 kr. (inklusiv moms kr. 168.750 kr. (bilag 1 a og b – ansøgning).

Der søges til følgende formål:   
1) Renovering af mur efter stormskade 29. nov. 2015, i alt 89.000 kr.   
    ekskl. moms.

2) Yderligere reparationer af faciliteter, sokkel, fuger,   
    aco-rende mm. i alt 46.600 kr. ekskl. moms.

Foreløbig har foreningen modtaget i alt 44.500 kr. (+moms) fra forsikringsselskab til renovering efter stormskade samt 11.500 kr. til yderligere reparationer fra Kultur- og Idrætsudvalgets pulje ”klimaskærm”.

Om stormskade: (pkt. 1)  
I forbindelse med stormen 29. nov. 2015 blev Fredericia Kajak Klubs bygning beskadiget. Klubben skriver: *Vi skal renovere muren ned mod vandet, da den er revnet pga. storm. Den skal pilles ned og sættes op igen, da vindtrækbånd er gået i stykker.*

Pris på udbedring af skaden er 89.000 kr. + moms.  
Stormskaden er behandlet som en forsikringssag og prisen er fastsat af MT Højgård. Fredericia Kajak Klub er af forsikringsselskabet Topdanmark d. 8. februar 2016 blevet tildelt 50 % af beløbet til at udbedre skaden, i alt 44.500 kr. + moms. (bilag 2, skadesbrev).

Yderligere reparationer: (pkt. 2)  
I forhold til ansøgning om støtte til yderligere reparationer er Fredericia Kajak Klub 8. april 2016 blevet støttet med 11.500 kr. til vedligehold af klimaskærm. (Pulje til vedligehold af klimaskærm).

Fredericia Kajakklub har 184 aktive medlemmer, hvoraf 96 er over 25 år og ikke i bestyrelsen eller trænere. De modtager lokaletilskud til deres klubhus – i 2015 modtog de 28.452 kr. i lokaletilskud.

Fredericia Kajakklub havde i 2014 et overskud på 82.000 kr.

Økonomiske konsekvenser:

Ingen.

Vurdering:

Fredericia Kommunes Ejendomsafdeling har vurderet det samlede ansøgningsmateriale - herunder gennemlæsning af skadesrapporten i forbindelse med stormskaden (bilag 3).  
  
Ejendomsafdelingen vurderer, at den fastsatte pris på 89.000 kr. for udbedring af stormskaden er en rimelig pris. Ejendomsafdelingen anbefaler, at Kultur- og Idrætsudvalget støtter med 44.500 kr. – til den resterende del af udgifterne til udbedring efter stormskade, med henblik på at sikre ejendommen mod følgeskader og nye stormskader.

I forhold til kajaklubbens ansøgning om støtte til yderligere reparationer blev Kajakklubben tildelt 11.500 kr. i støtte til vedligehold af klimaskærm, jf. udarbejdet vedligeholdelsesrapport på området, og det anbefales ikke, at der støttes yderligere til dette formål.

Kultur & Idræt vurderer, at der kan gives ekstraordinært lokaletilskud til Fredericia Kajakklub til udbedring af stormskaden. Der er pt. 303.000 kr. i puljen til ekstraordinære lokaletilskud.

Indstillinger:

Kultur & Idræt indstiller, at Folkeoplysningsrådet anbefaler Kultur- og Idrætsudvalget, at

* Støtte Fredericia Kajak Klub med i alt 44.500 kr. + moms i alt 55.625 kr. til udbedring af faciliteter ved stormskade.
* Tilskuddet finansieres via puljen til Ekstraordinært Lokaletilskud.

Bilag:

Åben - sag kajakklub - bilag 2 skadesbrev.pdf

Åben - sag kajakklub - bilag 1 a ogb ansøgning.pdf

Åben - sag kajakklub - bilag 3 ejendomsafdelingens fag vurdering.pdf

Åben - ansøgning Kajakklubben

Beslutning i Folkeoplysningsrådet den 03-05-2016:

Folkeoplysningsrådet anbefaler, at Kultur- og Idrætsudvalget bevilger et ekstraordinært lokaletilskud på 65 % af de 55.625 kr., dog først reduceret med 52 %, som er antallet af medlemmer over 25 år, som ved ordinært lokaletilskud. Beløbet svarer til 17.355 kr.

# 10 Fredericia Roklub - ansøgning om ekstraordinært lokaletilskud til renovering

|  |  |  |
| --- | --- | --- |
|  | Sagsnr.:16/2980 | Sagen afgøres i: Kultur- og Idrætsudvalget |

Sagsbeskrivelse:

Fredericia Roklub søger om ekstraordinært lokaletilskud til to projekter. Klubben har kun indhentet to tilbud på det første projekt, og det er derfor kun dette, der er medtaget i denne ansøgning. Der forventes at komme en ansøgning til det andet projekt, når klubben har indhentet et tilbud mere på denne opgave.

Fredericia Roklub søger om tilskud til udskiftning af deres varme genvindingsanlæg i deres motionsrum. Anlægget er forældet. De har modtaget to tilbud på opgaven, hvoraf det billigste er på 125.000 kr. (se bilag).

Fredericia Roklub havde i december 2015 124 medlemmer, hvoraf 79 var over 25 år og ikke i bestyrelsen eller trænere. Fredericia Roklub modtager lokaletilskud til deres klubhus. I 2015 modtog de 26.796 kr.

Fredericia Roklub havde et overskud i 2015 på ca. 16.000 kr. på den ordinære drift, og på samlet ca. 140.000 kr. pga. sponsorer og gaver.

Roklubben søger om et tilskud til projektet, som de håber, kan være klar i november 2016.

Økonomiske konsekvenser:

Ingen.

Vurdering:

Kultur & Idræt vurderer, at der kan gives ekstraordinært lokaletilskud til Fredericia Roklubs første projekt, og at tilskuddet kan være 65 % af de 125.000 kr., som ved ordinært lokaletilskud – i alt 81.250 kr.

Et tilskud kan finansieres af puljen til ekstraordinært lokaletilskud, hvor der pt. er 303.000 kr.

Indstillinger:

Kultur & Idræt indstiller, at Folkeoplysningsrådet anbefaler Kultur- og Idrætsudvalget, at

* Der bevilges et ekstraordinært lokaletilskud på op til 81.250 kr. til Fredericia Roklubs første projekt.
* Tilskuddet finansieres via puljen til Ekstraordinært Lokaletilskud.

Bilag:

Åben - Ansøgning Fredericia Roklub

Åben - AnsøgningVentilationsanlæg, Fredericia Roklu, Fredericia

Åben - Trefor-1.pdf

Åben - Trefor 2.pdf

Åben - Fl.Andersen 1-1.pdf

Åben - Fl. Andersen 1-2.pdf

Beslutning i Folkeoplysningsrådet den 03-05-2016:

Folkeoplysningsrådet anbefaler, at Kultur- og Idrætsudvalget bevilger et ekstraordinært lokaletilskud på 65 % af de 125.000 kr., dog først reduceret med 64 %, som er antallet af medlemmer over 25 år, som ved ordinært lokaletilskud. Beløbet svarer til 29.250 kr.

# 11 Vedligeholdelse af klimaskærme ved spejderfaciliteter

|  |  |  |
| --- | --- | --- |
|  | Sagsnr.:16/2998 | Sagen afgøres i: Kultur- og Idrætsudvalget |

Sagsbeskrivelse:

I juni 2015 udarbejdede Ejendomscenteret vedligeholdelsesplaner for en 10-årig periode for klimaskærme for de 9 spejderhytter i Fredericia. Vedligeholdelsesplanerne viser et samlet behov for vedligeholdelse på 3.187.000 kr. over de næste 10 år. Det årlige vurderede behov ligger mellem 178.000 kr. – 548.000 kr. (se bilag 1). Klimaskærmene er den udvendige del af spejderhytterne.

Vedligeholdelsesplanerne kan dels bruges af det enkelte korps (forening), til at prioritere vedligeholdelsesopgaver, og dels i et kommunalt perspektiv til at prioritere mellem vedligeholdelse og etablering af nye spejderhytter der, hvor det ikke kan svarer sig at vedligeholde. Samtidig kan det indgå i udviklingsarbejde og muligt samarbejde mellem forskellige korps.

I 2013 blev der lavet en tilsvarende vedligeholdelsesoversigt over klimaskærme for idrætsfaciliteter. Efterfølgende blev der i budget 2014 afsat 1,1 mio. kr. til vedligeholdelse af klimaskærme for idrætsfaciliteter.

Økonomiske konsekvenser:

Ingen.

Vurdering:

Det er Kultur & Idræts vurdering, at korpsene (foreningerne) i Fredericia kommune vil have svært ved selv at finansiere vedligeholdelsen af klimaskærmen fremadrettet med den eksisterende økonomi og inden for rammen af det normale lokaletilskud.

Hvis klimaskærmene forfalder, vil det i sidste ende betyde lukning af spejderhytter og formentligt også det tilhørende korps, og dermed et tab for lokalsamfundet og særligt børnenes muligheder for at udvikle sig, have socialt samvær og lære mange dannelsesmæssige færdigheder.

Indstillinger:

Kultur & Idræt indstiller, at Folkeoplysningsrådet drøfter, hvorvidt de vil anbefale Kultur- og Idrætsudvalget, at de prioriterer 300.000 kr. årligt til vedligehold af spejderhytter i en kommende tiårig periode i forbindelse med budgetforhandlingerne for 2017.

Bilag:

Åben - Oversigt vedligeholdelse af klimaskærme spejderhytter

Beslutning i Folkeoplysningsrådet den 03-05-2016:

Folkeoplysningsrådet anbefaler Kultur- og Idrætsudvalget, at de prioriterer 300.000 kr. årligt til vedligehold af spejderhytter i en kommende tiårig periode i forbindelse med budgetforhandlingerne for 2017.

# 12 Drøftelse af ny Kultur- og idrætspolitik i høring

|  |  |  |
| --- | --- | --- |
|  | Sagsnr.:16/3011 | Sagen afgøres i: Folkeoplysningsrådet |

Sagsbeskrivelse:

Kultur- og Idrætsudvalget har sendt et udkast til ny Kultur- og idrætspolitik i høring frem til d. 8. maj 2016 (se bilag). Folkeoplysningsrådet kan drøfte et høringssvar.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller sagen til drøftelse.

Bilag:

Åben - Kultur- og Idrætspolitik i høring til 8.5.2016

Beslutning i Folkeoplysningsrådet den 03-05-2016:

Folkeoplysningsrådet anbefaler at,

* Titlen på den nye politik ændres til Kultur-, idræts og fritidspolitik, for også at synliggøre fritidsområdet.
* Det tilføjes i indledningen, at politikken er for alle byens borgere.
* Organisationerne under folkeoplysningsområdet inddrages, når der udarbejdes konkrete handleplaner.
* Der i politikken tilskyndes til nye fællesskabsformer.
* De traditionelle og de nye fællesskabsformers udvikling understøttes, bl.a. i form af et aktivitetshus.
* Selve opsætningen af politikken rent visuelt nedtoner opdelingen af de tre områder.

# 13 Kommende sager til Folkeoplysningsrådet - d. 3.5.2016

|  |  |  |
| --- | --- | --- |
|  | Sagsnr.:16/5 | Sagen afgøres i: Folkeoplysningsrådet |

Sagsbeskrivelse:

Forslag til emner til behandling i Folkeoplysningsrådet fra rådets medlemmer.

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller sagen til drøftelse.

Bilag:

Beslutning i Folkeoplysningsrådet den 03-05-2016:

Nyt område for tilsynsbesøg.

# 14 Orienterende sager til Folkeoplysningsrådet d. 3.5.2016

|  |  |  |
| --- | --- | --- |
|  | Sagsnr.:16/6 | Sagen afgøres i: Folkeoplysningsrådet |

Sagsbeskrivelse:

Gensidig orientering, hen under

* Færdiggørelse af tilsynsbesøg hos skyde- og skytteforeninger
* Fitdeal Fredericia

Økonomiske konsekvenser:

Ingen.

Vurdering:

Ingen.

Indstillinger:

Kultur & Idræt indstiller til gensidig orientering.

Bilag:

Beslutning i Folkeoplysningsrådet den 03-05-2016:

Gensidig orientering foretaget.

**Underskriftsside**

Leif Urhøj

Jette Rosenfeldt

Jan Møller Jørgensen

Christoffer Riis Svendsen

Gert Due Jørgensen

Børge Larsen

Niels Middelbo